Gregorius Papa X. Quod Cluniacenses non tenentur ad solutionem debitorum, nisi ea in vtilitatem ipsorum conuersa fuisse creditores legitime probauerint,  sententias latas decernit irritas  inanes. Item Priuilegium eiusdem, Quod Prioratus Cluniac. Ordinis, non possunt conferri per litteras Apostolicas vel Legatorum: nec possit compelli Abbas ad eorum collationem, etiamsi contineatur, vt aliqua indulgentia non obsistat, vel similis clausula. Item eiusdem Priuilegium, Quod Clun. ratione delicti, vel contractus, aut alterius rei, non valeant coram Ordinariis conueniri,  sententias decernit irritas. Item Bulla eiusdem, Quod Monachi Cluniac. faciunt soli Abbati Cluniac. professionem, promittunt obedientiam manualem, quatinus nouus Abbas instruitur,  reddunt rationem de eorum administratione. Et Abbas habet liberam institutionem  destitutionem in Priorati bus. Et litteræ Apostolicæ super electione facienda,  confirmatione in Prioratibus, non sunt alicuius momenti. Et contrarium facientes puniantur per Abbatem. Item Priuilegium eiusdem Gregorij X. eiusdem tenoris cuius est illud Lucij Papæ III. addens quod infra terminos Ecclesiæ Cluniacensis, seu infra clausuram Prioratuum, seu grangiarum eiusdem Ordinis nullus ausus sit inuasionē, prædam, furtum, ignem apponere, sanguinem fundere, hominem temere capere, seu homicidium perpetrare. In isto Priuilegio etiam fit mentio de mitra, anulo, chirothecis, sandaliis,  aliis Pontificalibus insigniis, quibus Abbas Clun. vti potest in Missa, processionibus,  aliis officiis. Item de moneta fabricanda. Item quod nullus Monachus Clun. potest ad alium Ordinem etiam arctiorem transire sine licentia Abbatis Clun. alias potest reuocari. Item in eodem enumerantur Prioratus,  etiam Abbatiæ Monasterio Clun. subiectæ. Et cauetur quod sine consilio domni Abbatis Clun. in dictis Monasteriis  Abbatiis nullus eligatur. Item Priuilegium eiusdem quod Cluniacenses ad Synodos  Conuentus forenses nō sunt compellendi, nec ad aliquos Cōuentus publicos conuocandi:  quod Ordines in eorum domibus non possunt celebrari ipsis inuitis.